text: Han spottede hvalen: Den ser død ud
  25 februar 2016 kl. 11.53
  Ornitologen Henrik Knudsen opdagede den strandede hval ud for fyret på Blåvandshuk. Han skønner, at den er død.
  Henrik Knudsen som er tilknyttet fugletællestationen i Blåvand var ude på sin morgenrunde, da han opdagede står aktivitet med måger og svartbag cirka en kilometer ude. Og med sin kraftige kikkert fikhan bekræftet, at det var en hval, som tilsyneladende lå en revle derude.
  - Jeg synes, at den ser noget oppustet ud, og hvis måger og svartbag er begyndt at mæske sig i den, må den være død, siger han til TV SYD.
  Henrik Knudsen er ret sikker på, at det er en kaskelot-hval , men det kan være svært at se på så lang afstand.
  TV2 News har haft sin helikopter ude over området, men de kunne ikke se hvalen. Men helikopteren gør forsøget igen.
  For to dage siden strandede en finhval ved Blokhus. Den er alle biologerne fra Fiskeri- og Søfartsmuseet i Esbjerg taget op for at dissekere.
  